laion/Wikipedia-Exotic huggingface dataset:
চন্দ্রিকা রবি

চন্দ্রিকা রবি (জন্ম: ৫ এপ্রিল, ১৯৮৯) একজন ভারতীয় বংশোদ্ভূত অস্ট্রেলিয়ান অভিনেত্রী, মডেল এবং নৃত্যশিল্পী। অভিনয় ও মডেলিং পেশার জন্য ভারতে আসার পূর্বে তিনি অস্ট্রেলিয়ায় জন্মগ্রহণ করেন ও সেখানেই বেড়ে ওঠেন। তিনি বর্তমানে যুক্তরাষ্ট্রের লস অ্যাঞ্জেলেসে বাস করছেন। তিনি ২০১৮-এর তামিল ব্লকবাস্টার ইরুট্টু আরাইল মুরাট্টু কুত্থু-এ অভিনয় করে খ্যাতি অর্জন করেছিলেন। সিল্ক স্মিতার সাথে তার মুখের বৈশিষ্ট্যের মিল থাকার কারণে চন্দ্রিকা রবিকে প্রায়শই তামিলনাড়ুর আধুনিক সিল্ক স্মিতা বলা হয়। চন্দ্রিকা রবি শ্রীধরন ও মালিকা রবির পরিবারে অস্ট্রেলিয়ার মেলবোর্নে জন্মগ্রহণ করেছিলেন। তার বাবা একজন মালয়ালি এবং মা তামিলীয়। তিনি পার্থের উইলেটটন সিনিয়র হাই স্কুল থেকে তার বিদ্যালয়-শিক্ষা সম্পন্ন করেছিলেন। অস্ট্রেলিয়ার মারডোক ইউনিভার্সিটিতে ইংরেজি এবং ক্রিয়েটিভ আর্টস (নাটক) নিয়ে পড়াশোনা করেছেন এবং নিউইয়র্ক ফিল্ম একাডেমিতে অভিনয়ের পড়াশুনা করতে মার্কিন যুক্তরাষ্ট্রে পাড়ি দেওয়ার আগে তিনি ২০১০ সালে স্নাতক হন। তিনি মার্কিন যুক্তরাষ্ট্রে তার মডেলিং পেশা শুরু করেছিলেন এবং পরবর্তীতে তামিল চলচ্চিত্র ইন্ডাস্ট্রিতে তার অভিনয় জীবন শুরু করেছিলেন। অভিনেত্রী হওয়ার সিদ্ধান্ত নেওয়ার আগে তিনি ২০১৩ সালে মডেল হিসাবে তার কর্মজীবন শুরু করেছিলেন। তিনি ভারতীয় চলচ্চিত্র জগতে অভিনয়ের পাশাপাশি মডেলিংয়েও প্রতিষ্ঠিত হওয়ার জন্য ভারতে চলে এসেছিলেন। তিনি ২০১৪ সালে মিস ম্যাক্সিম ইন্ডিয়ায় রানার-আপ শিরোপা জিতেছিলেন এবং ২০১২ মিস ওয়ার্ল্ড অস্ট্রেলিয়া এবং মিস ইন্ডিয়া অস্ট্রেলিয়ায় চূড়ান্ত প্রতিযোগী হিসাবে স্থান পেয়েছিলেন। চন্দ্রিকা রবি ২০১৭ সালের শেষদিকে মুক্তি না পাওয়া ছবি সেই-এ অভিনয় করার জন্য স্বাক্ষরিত হওয়ার পরে চলচ্চিত্রে আত্মপ্রকাশ করেছিলেন, এতে নাকুল পুরুষ মূখ্য চরিত্রে অভিনয় করেছিলেন। প্রেতাত্মার চরিত্রে প্রাপ্তবয়স্ক কমেডি হরর (ভৌতিক) ইরুট্টু আরাইল মুরাট্টু কুত্থু সিনেমায় তার দুর্দান্ত অভিনয়ের মাধ্যমে তিনি তামিল ফিল্ম ইন্ডাস্ট্রিতে খ্যাতি অর্জন করেছিলেন। তিনি মূখ্য অভিনেত্রী হিসাবে চলচ্চিত্রে গুরুত্বপূর্ণ ভূমিকা রেখেছেন এবং সেই ও উন কদল ইরুন্ধল-এর মত সিনেমা পর বিভিন্ন প্রকল্পের জন্য স্বাক্ষরিত হয়েছিলেন। যশিকা আনন্দ "Chandrika Ravi"। IMDb। সংগ্রহের তারিখ ৩ মে ২০২০।  "FHM Discovery- Chandrika Ravi"। FHM। ১৮ সেপ্টেম্বর ২০১৭। ২০ মে ২০১৮ তারিখে মূল থেকে আর্কাইভ করা। সংগ্রহের তারিখ ১৯ মে ২০১৮।  "Chandrika Ravi"। IMDb (ইংরেজি ভাষায়)। সংগ্রহের তারিখ ১৬ মে ২০১৮।  "Indian-Australian model in Nakul's next - Times of India"। The Times of India। সংগ্রহের তারিখ ১৬ মে ২০১৮।  "'Iruttu Araiyil Murattu Kuththu' review: The joke's on you in this sleazy horror comedy"। The News Minute। ২০১৮-০৫-০৪। সংগ্রহের তারিখ ১৬ মে ২০১৮।  "Iruttu Araiyil Murattu Kuthu to have three heroines"। The New Indian Express। সংগ্রহের তারিখ ১৬ মে ২০১৮।  ইন্টারনেট মুভি ডেটাবেজে চন্দ্রিকা রবি (ইংরেজি) টুইটারে চন্দ্রিকা রবি
সুরাও

সুরাও হল সুমাত্রা এবং মালয় উপদ্বীপের কয়েকটি অঞ্চলে একটি ইসলামিক সমাবেশ ভবন। এই ভবন নামাজ এবং ধর্মীয় নির্দেশের জন্য ব্যবহার করা হয়। সাধারণত বাস্তবিক কাঠামগতভাবে ছোট ছোট আচার অনুষ্ঠানের ফলে বলা যায় সুরাও একটি মসজিদের অনুরূপ।এই আচার অনুষ্ঠানে পুরুষ এবং মহিলা উভয়দের ধর্মী নির্দেশ পালনের অনুমতি দেওয়া হয়।উৎসবে নামাজ পড়ার ক্ষেত্রে এর ব্যবহার বেশি দেখা যায়। পুরুষ এবং মলিলা তৃণমূল সমর্থন এবং তহবিল উপর বেশি নির্ভর করে। তাদের তুলনা করা যায় আরব জাওয়াইয়ার সাথে। সমসাময়িক ব্যবহারে পুরুষ বা মহিলা উভয়ের সালাতের জন্য প্রায়শই "সুরাও" ছোট মসজিদ বা সরকারী ভবনের একটি নির্ধারিত ঘর (যেমন একটি শপিংমল, বিশ্ববিদ্যালয়) বোঝাতে ব্যবহৃত হয়। প্রাচীন আরব থেকে সুরাও মিনঙ্কাবাউয়ের পুরুষরা তাদের নিজেদের মধ্যে একসাথে থাকতেন।মনে করা হয় মিনাঙ্গকাবাউতে প্রথম ইসলামী সুরাও নির্মিত হয়েছে ১৭ শতকের শেষ দিকে এবং প্রথম নির্মিত সুরাও উপকূলীয় শহর উলাকান নির্মান করা হয়েছে। ছোট সুরাও নামে পরিচিত সুরাও মাঙ্গাজি রয়েছে। এই সুরাও মাঙ্গাজি প্রায় ২০ জন ছাত্র নিয়ে এবং একজন শিক্ষক নিয়ে হয়ে থাকে। শিক্ষক ছাত্র উভয়ের জন্য একটি ছোট কক্ষ রয়েছে। এই ছোট কক্ষ সাধারণত ইমাম সবাইকে কুরআন তেলাওয়াত শেখায়। বড় সুরাও ১৮ শতকের সুরু সংস্কৃতির সময়কালে ১০০০ জন শিক্ষার্থীকে এবং ২০ টি পর্যন্ত ভবন অন্তর্ভুক্ত করে বড় সুরাও গঠিত হয়। সুরাওয়ের কেন্দ্রীয় ব্যক্তিত্ব ছিলেন তুয়ানকু শাইখ। তিনি ছিলে বারাকের বাহক হিসাবে পরিচিত এক ব্যক্তি। তিনি বৃহৎ সুরাওতে সাধারণত তত্ত্বাবধান করতেন। তাকে গুরু হিসাবে ডাকা হত এবং তাঁর সাথে প্রায় সবাই শিখতেন। Azyumardi Azra, Islam in the Indonesian World: An Account of Institutional Formation. Bandung 2006, S. 63-69.
স্তাদ রেনে ফুটবল ক্লাব

স্তাদ রেনে ফুটবল ক্লাব (ফরাসি উচ্চারণ: ​[stad ʁɛnɛ]; সাধারণত স্তাদ রেনে এফসি, স্তাদ রেনে, রেনে অথবা শুধুমাত্র এসআরএফসি নামে পরিচিত) হচ্ছে ব্রতানিয়ার রেনে ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০১ সালে স্তাদ রেনে নামে প্রতিষ্ঠিত হয়েছে। স্তাদ রেনে তাদের সকল হোম ম্যাচ রেনের রোয়াজন পার্কে খেলে থাকে; যার ধারণক্ষমতা হচ্ছে ২৯,৭৭৮। বর্তমানে এই ক্লাবের ম্যানেজারের দায়িত্ব পালন করছেন জুলিয়েঁ স্তেফঁ এবং সভাপতির দায়িত্ব পালন করছেন নিলোকা ওলভেক। ফরাসি রক্ষণভাগের খেলোয়াড় দামিয়েঁ দা সিলভা এই ক্লাবের অধিনায়কের দায়িত্ব পালন করছেন। স্তাদ রেনে ফরাসি ফুটবলের প্রথম স্তরের লীগের প্রতিষ্ঠাতা সদস্যদের মধ্যে অন্যতম। নাঁতের পাশাপাশি, রেনে এই অঞ্চলের শীর্ষস্থানীয় ফুটবল ক্লাবগুলোর মধ্যে অন্যতম এবং এই দুটি ক্লাবের মধ্যকার ম্যাচটি ডার্বি ব্রতোঁ নামে পরিচিত। লীগ ১-এ এই ক্লাবটির সেরা সাফল্য হচ্ছে তৃতীয় স্থান অর্জন, যেটি তারা ২০১৯–২০ মৌসুমে অর্জন করেছিল। এর পূর্বে রেনে ১৯৬৫, ১৯৭১ এবং ২০১৯ সালে কুপ দে ফ্রান্সকুপ দে ফ্রান্সের শিরোপা জয়লাভ করেছে। লীগ ২ চ্যাম্পিয়ন (২): ১৯৫৫–৫৬, ১৯৮২–৮৩ কুপ দে ফ্রান্স চ্যাম্পিয়ন (৩): ১৯৬৪–৬৫, ১৯৭০–৭১, ২০১৮–১৯ রানার-আপ (৪): ১৯২১–২২, ১৯৩৪–৩৫, ২০০৮–০৯, ২০১৩–১৪ কুপ দে লা লীগ রানার-আপ (১): ২০১২–১৩ ট্রফি দে চ্যাম্পিয়নস চ্যাম্পিয়ন (১): ১৯৭১ রানার-আপ (২): ১৯৬৫, ২০১৯ উয়েফা ইন্টারটোটো কাপ চ্যাম্পিয়ন (১): ২০০৮ – যৌথ বিজয়ী কুপ গাম্বারদেলা চ্যাম্পিয়ন (৩): ১৯৭৩, ২০০৩, ২০০৮ Grant, Jarvie (১৯৯৯)। Sport in the Making of Celtic Cultures (Sport and Nation)। Leicester University। আইএসবিএন 0-7185-0129-2।  Keltz, Benjamin (২০১২)। Supporters du Stade rennais: 100 ans de passion Route de Lorient (French ভাষায়)। Saint-Thonan: Les Éditions du coin de la rue। আইএসবিএন 9782954252100। উদ্ধৃতি শৈলী রক্ষণাবেক্ষণ: অচেনা ভাষা (link) "Stade Rennais F.C. > Infrastructures > Roazhon Park"। staderennais.com (French ভাষায়)। Stade Rennais F.C.। ২ সেপ্টেম্বর ২০১৪। সংগ্রহের তারিখ ৩ আগস্ট ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) Coupe Intertoto 2008 ওয়েব্যাক মেশিনে আর্কাইভকৃত ৬ জুন ২০১৪ তারিখে. Listed are all 11 teams that won the Intertoto Cup, qualifying for the UEFA Cup. দাপ্তরিক ওয়েবসাইট (ফরাসি) অপ্রাতিষ্ঠানিক ওয়েবসাইট টেমপ্লেট:স্তাদ রেনে ফুটবল ক্লাব টেমপ্লেট:লীগ ১ টেমপ্লেট:শম্পিওনাত ন্যাশনাল গ্রুপ ৩ ব্রতানিয়া টেমপ্লেট:লীগ ১-এর মূল ক্লাব
দুররেসের বড় মসজিদ

দুররেসের বড় মসজিদ বা দুররেসের গ্র্যান্ড মসজিদ (আলবেনীয়: Xhamia e Madhe) অথবা নতুন মসজিদ (Xhamia e Re) আলবেনিয়ার একটি ঐতিহাসিক মসজিদ। এটি আলবেনিয়া আলবেনিয়ার বন্দরনগরী দুররেসে অবস্থিত। ১৯৩১ সালে রাজা ১ম আহমেত জোগু-র শাসনামলে উসমানী আমলের একটি পুরাতন মসজিদের জায়গায় এই মসজিদটি নির্মিত হয়েছিল। মসজিদটি উদ্বোধনের সময় এটি ছিল আলবেনিয়ার বৃহত্তম মসজিদ। আলবেনীয় স্বৈরশাসক এনভার হোক্সার অধীনে তৎকালীন কমিউনিস্ট সরকার ১৯৬৭ সালে মসজিদটি বন্ধ করে দেয়। একই সাথে তারা মসজিদের মিনারটি ভেঙ্গে দেয়। এনভার হোক্সার আমলে উসমানী যুগের অন্যান্য বেশিরভাগ ঐতিহাসিক মসজিদ ধ্বংস করা হয়। তারপর থেকে মূল মসজিদটি তথাকথিত যুব কেন্দ্র হিসেবে ব্যবহৃত হতো। ১৯৭৯ সালের ভূমিকম্পের ফলে মসজিদটি পুনরায় ক্ষতিগ্রস্ত হয়। মুসলিম ওয়ার্ল্ড লীগের ‘আন্তর্জাতিক ইসলামী ত্রাণ সংস্থা’র সহায়তায় ১৯৯৩ সালে মসজিদটি পুনরায় চালু করা হয়। উসমানী যুগের ছোট মসজিদ (ফাতিহ মসজিদ) থেকে পৃথক করতে এই মসজিদটিকে গ্র্যান্ড মসজিদ বা বড় মসজিদও বলা হয়। "Qytetet shqiptare me trashëgimi otomane tërheqin më shumë turistë | Lajme Durrës"। Durreslajm.com। ২০১১-১০-০৭। ২০১৬-০৩-২৩ তারিখে মূল থেকে আর্কাইভ করা। সংগ্রহের তারিখ ২০১৫-০৩-১৭।  উইকিমিডিয়া কমন্সে দুররেসের বড় মসজিদ সংক্রান্ত মিডিয়া রয়েছে।
ওলাঁপিক জিমনাস্ত ক্লাব নিস

ওলাঁপিক জিমনাস্ত ক্লাব নিস (ফরাসি উচ্চারণ: ​[ɔlɛ̃pik ʒimnast klœb nis]; সাধারণত ওজিসি নিস অথবা শুধুমাত্র নিস নামে পরিচিত) হচ্ছে নিস ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০৪ সালে জিমনাস্ত ক্লাব দ নিস নামে প্রতিষ্ঠিত হয়েছে। ওজিসি নিস তাদের সকল হোম ম্যাচ নিসের আলিয়ানৎস রিভিয়েরায় খেলে থাকে; যার ধারণক্ষমতা হচ্ছে ৩৬,১৭৮। বর্তমানে এই ক্লাবের ম্যানেজারের দায়িত্ব পালন করছেন ফ্রান্স ফুটবল দলের কিংবদন্তি ফুটবলার পাত্রিক ভিয়েইরা এবং সভাপতির দায়িত্ব পালন করছেন জঁ-পিয়ের রিভের। ব্রাজিলীয় রক্ষণভাগের খেলোয়াড় দান্তে এই ক্লাবের অধিনায়কের দায়িত্ব পালন করছেন। ওজিসি নিস ফরাসি ফুটবলের প্রথম স্তরের লীগের প্রতিষ্ঠাতা সদস্যদের মধ্যে অন্যতম। এই ক্লাবটি ৪ বার লীগ ১, ১ বার ট্রফি দে চ্যাম্পিয়নস এবং ৩ বার কুপ দে ফ্রান্স শিরোপা জয়লাভ করেছে। ১৯৫০-এর দশকে এই ক্লাবটি এর সেরা সাফল্য অর্জন করেছে, সে সময় নুমা আঁদোয়া, ইংরেজ উইলিয়াম বেরি এবং জঁ লুসিয়ানোর মতো ম্যানেজাররা এই ক্লাবটি পরিচালনা করেছেন। লীগ ১ চ্যাম্পিয়ন (৪): ১৯৫০–৫১, ১৯৫১–৫২, ১৯৫৫–৫৬, ১৯৫৮–৫৯ লীগ ২ চ্যাম্পিয়ন (৪): ১৯৪৭–৪৮, ১৯৬৪–৬৫, ১৯৬৯–৭০, ১৯৯৩–৯৪ বিভাগ ৩ চ্যাম্পিয়ন (২): ১৯৮৪–৮৫, ১৯৮৮–৮৯ কুপ দে ফ্রান্স চ্যাম্পিয়ন (৩): ১৯৫১–৫২, ১৯৫৩–৫৪, ১৯৯৬–৯৭ রানার-আপ: ১৯৭৭–৭৮ ট্রফি দে চ্যাম্পিয়ন চ্যাম্পিয়ন: ১৯৭০ লাতিন কাপ রানার-আপ (১): ১৯৫২ কুপ মোহামেদ ৫ রানার-আপ (১): ১৯৭৬ "OGC Nice Stadium - Allianz Riviera"। [স্থায়ীভাবে অকার্যকর সংযোগ] উইকিমিডিয়া কমন্সে ওলাঁপিক জিমনাস্ত ক্লাব নিস সংক্রান্ত মিডিয়া রয়েছে। দাপ্তরিক ওয়েবসাইট (ফরাসি) টেমপ্লেট:ওলাঁপিক জিমনাস্ত ক্লাব নিস টেমপ্লেট:লীগ ১
জঁ-পিয়ের রিভের

জঁ-পিয়ের রিভের হলেন ফরাসী এবং ফুটবল ক্লাব ওলাঁপিক জিমনাস্ত ক্লাব নিসের চেয়ারম্যান। ১৯৫৭ সালে, তিনি কঁদোঁতে জন্মগ্রহণ করেছেন। তিনি নিস ইলেকশন নামে একটি স্থাবর সম্পত্তি ভিত্তিক সফটওয়্যার ফার্ম প্রতিষ্ঠা করেছিলেন, যা শেষ পর্যন্ত নেক্সিটি দ্বারা অধিগ্রহণ করা হয়েছিল। ২০১১ সালে, তিনি এই প্রতিষ্ঠানের চেয়ারম্যানের ভূমিকা গ্রহণ করেছিলেন। https://www.lejdd.fr/sport/football/ogc-nice-le-president-jean-pierre-rivere-sur-le-depart-3602153 ওয়েব্যাক মেশিনে আর্কাইভকৃত ২৭ সেপ্টেম্বর ২০২০ তারিখে LEJDD টেমপ্লেট:ফ্রান্স-ব্যবসায়-জীবনী-অসম্পূর্ণ
স্বামী বিজ্ঞানানন্দ

স্বামী বিজ্ঞানানন্দ (ইংরেজি: Swami Bijnananada) (৩০ অক্টোবর ১৮৬৮ - ২৫ এপ্রিল ১৯৩৮) রামকৃষ্ণ মঠ ও মিশনের চতুর্থ অধ্যক্ষ। পিতৃদত্ত নাম হরিপ্রসন্ন চট্টোপাধ্যায়। পিতার কর্মস্থল উত্তর প্রদেশের এটোয়া শহরে জন্ম। স্নাতক হয়ে পুণে থেকে পূর্তবিদ্যা শিক্ষা লাভ করেন। একসময় তিনি গাজিপুরে ডিস্ট্রিক্ট ইঞ্জিনিয়ারপদে কর্মরত ছিলেন। বাল্যকালেই তিনি দক্ষিণেশ্বরে শ্রীরামকৃষ্ণ পরমহংসদেবের কাছে দীক্ষালাভ করেন। ১৮৯৬ খ্রিস্টাব্দে চাকরি ত্যাগ করে প্রথমে তিনি আলমবাজার মঠের আসেন। ১৮৯৮ খ্রিস্টাব্দে বেলুড়মঠ স্থাপনাকালে তিনি স্বামী বিবেকানন্দের নির্দেশে মঠের নকশা প্রস্তুত করে তার নিজের তত্ত্বাবধানে মঠের গৃহাদি নির্মাণ করেন। স্বামীজির ইচ্ছানুসারে তার জীবিতাবস্থায় তিনি শ্রীরামকৃষ্ণ মন্দিরেরও একটি নকশা করেছিলেন। তিনি বেলুড় মঠে সন্ন্যাস-দীক্ষাগ্রহণ করেন। নাম হয় বিজ্ঞানানন্দ। ১৯৩৪ খ্রিস্টাব্দে তিনি রামকৃষ্ণ মিশনের ভাইস প্রেসিডেন্ট ও ১৯৩৭ খ্রিস্টাব্দে স্বামী অখণ্ডানন্দের মৃত্যুর পর অধ্যক্ষপদে অধিষ্ঠিত হন। তারই অধ্যক্ষতায় ও পরিকল্পনা অনুযায়ী শ্রীরামকৃষ্ণ মন্দিরটি ১৯৩৮ খ্রিস্টাব্দে নির্মিত ও প্রতিষ্ঠিত হয়। তিনি 'সূর্য সিদ্ধান্ত' নামে জ্যোতিষ বিষয়ক একটি সংস্কৃত গ্রন্থ বঙ্গানুবাদ-সহ সম্পাদন ও বরাহমিহির রচিত 'বৃহজ্জাতকম' গ্রন্থটি ইংরেজিতে অনুবাদ করেন। জলকল স্থাপন বিষয়ে বাংলা ভাষায় দুই খণ্ডে রচিত তার গ্রন্থ 'জল সরবরাহের কারখানা' ১৯০৬ খ্রিস্টাব্দে প্রকাশিত হয়। ১৯৩৮ খ্রিস্টাব্দে ২৫ শে এপ্রিল মঠের অধ্যক্ষপদে থাকাকালে এলাহাবাদে বর্তমানে প্রয়াগরাজে প্রয়াত হন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৪৬৮, আইএসবিএন ৯৭৮-৮১-৭৯৫৫-১৩৫-৬
গফরগাঁও ইসলামিয়া সরকারি হাই স্কুল

গফরগাঁও ইসলামিয়া সরকারি হাই স্কুল স্কুল ময়মনসিংহ জেলার গফরগাঁওের একটি ঐতিহ্যবাহী বিদ্যালয়। ১৯০৬ সালের ১০ আগস্ট শিলাসী গ্রামের নাসির উদ্দিন নছু খাঁ ইসলামিয়া হাই স্কুল প্রতিষ্ঠা করেন। এটির পাশেই ছিল চরআলগীর কাজী হালিম উদ্দিন প্রতিষ্ঠিত আরও একটি বিদ্যালয় যা ১৮৯২ সালে মাদ্রাসা হিসেবে প্রতিষ্ঠিত হয় ও ১৯০৪ সালে মিডিল ইংলিশ স্কুলে রুপান্তিরত হয়। পরবর্তীতে ১৯০৮ সালে আনজুমানে ইসলামিয়া ও ময়মনসিংহের অতিরিক্ত জেলা ম্যাজিষ্ট্রট সেকসী সাহেবের মধ্যস্থতায় বিদ্যালয় দুইটি একত্রীকরন করা হয়। একত্রীকরনের সময়ে মিডিল ইংলিশ স্কুলের ছাত্র সংখ্যা ছিল ১৯১ এবং ইসলামিয়া হাইস্কুলের ছাত্র সংখ্যা ছিল ১৭৫ জন। এই বিদ্যালয়ের প্রথম প্রধান শিক্ষক ছিলেন মৌঃ ছাবেত উল্লাহ। ঢাকার নবাব স্যার সলিমুল্লাহ ও নবাব নওয়াব আলী চৌধুরীর সাহায্য ও সহযোগিতা স্কুলটি গড়ে উঠতে গুরুত্বপূর্ণ ভূমিকা রাখে । মুসলিম জাগরনের এক ঐতিহ্যবাহী প্রতিষ্ঠান হিসেবে বৃটিশ আমলে ইসলামিয়া হাইস্কুল গফরগাঁওসহ ময়মনসিংহ অঞ্চলে আলীগড় বিশ্বিদ্যালয়ের ন্যায় গুরুত্বপূর্ণ ভূমিকা রাখে। ১৯৮৫ সালের ১ জুন বিদ্যালয়টিকে সরকারিকরণ করা হয়। এন্ট্রেন্স তথা ম্যাট্রিক এবং বর্তমানের সেকেন্ডারি স্কুল সার্টিফিকেট বা এস এস সি পরীক্ষায় এ স্কুলের ছাত্ররা যথাক্রমে পূর্ববঙ্গ, পূর্ব পাকিস্তান এবং বাংলাদেশের জাতীয় পর্যায়ে কৃতিত্বের পরিচয় দিয়ে এসেছে। এ স্কুলের ফুটবল টিম ও কাবাডি দল বাংলাদেশের জাতীয় পর্যায়ে একাধিকবার চ্যাম্পিয়ান ও রানার্সআপ হওয়ার গৌরব অর্জন করেছে। বাংলাদেশ এবং পশ্চিম বাংলার বহু ব্যক্তিত্ব এ স্কুলে পড়েছেন, শিক্ষকতা করেছেন। পশ্চিমবঙ্গের শিক্ষামন্ত্রী সত্যপ্রিয় চক্রবর্তী, পূর্ব পাকিস্থানের মুখ্যমন্ত্রী নুরুল আমিন, পূর্ব পাকিস্থানের রাজস্ব মন্ত্রী ফখর উদ্দিন আহম্মেদ এই স্কুলে শিক্ষকতা করেছেন। নবাব নওয়াব আলী, খা বাহাদুর ইসমাইল, পাকিস্থানের কেন্দ্রীয় মন্ত্রী গিয়াস উদ্দিন পাঠান, পূর্ব পাকিস্থানের গর্ভনর আবুল মোনেম খান এ স্কুলের ম্যানেজিং কমিটিতে দায়িত্বে ছিলেন। গিয়াস উদ্দিন পাঠান, তফাজ্জল হোসেন, তাশারফ হোসেন, মোহাম্মদ আব্দুল মোমেন, মুসলেম উদ্দিন আহমেদ, ডা. এম এ হাদী, মোস্তফা এম এ মতিন এ বিদ্যালয়ের কৃতি শিক্ষার্থী।আমার নাম জোবাইর আমি এই স্কুলের একজন কৃতি শিক্ষার্থী। আমার নাম মাশরাফি হক কহন আমি এই স্কুলের কৃতি শিক্ষার্থি "গফরগাঁও ইসলামিয়া সরকারি হাই স্কুলের ১১২তম প্রতিষ্ঠা বার্ষিকী পালিত"। দৈনিক সংগ্রাম। ১১ আগস্ট ২০১৭। সংগ্রহের তারিখ ১৯ নভেম্বর ২০২২।  "১১৫ বছরে গফরগাঁও ইসলামিয়া সরকারি হাই স্কুল"। রাইজিংবিডি.কম। ১৭ আগস্ট ২০২০। সংগ্রহের তারিখ ১৯ নভেম্বর ২০২২।
বিনীত (অভিনেতা)

বিনীত হচ্ছেন ভারতের একজন চলচ্চিত্র অভিনেতা যিনি মূলত তামিল এবং মালয়ালম ভাষার চলচ্চিত্রে কাজ করেছেন; এছাড়াও তিনি কিছু কিছু তেলুগু, কন্নড় এবং হিন্দি ভাষার চলচ্চিত্রেও কাজ করেছেন। বিনীত জন্মগ্রহণ করেন ১৯৬৯ সালে থলসেরীতে, তার বাবার নাম ছিলো কে. টি. রাধাকৃষ্ণ এবং মার নাম ছিলো পি. কে. শান্তাকুমারী; কবিতা নামের এক বোন আছে বিনীতের। বিনীত তামিল এবং মালয়ালম দুটি ভাষাতেই দক্ষতা অর্জন করেন ছোটো বেলা থেকেই কারণ তার বাবা মালয়ালম হলেও মা ছিলেন তামিল, বিনীত উটির গুড শেফার্ড ইন্টারন্যাশনাল স্কুল এবং থলসেরীর সেন্ট জোসেফ হাইয়ার সেকেন্ডারী স্কুলে পড়েছিলেন। ১৯৯১ সালে তিনি মাদ্রাজ-এর (এখন চেন্নাই) 'দি নিউ কলেজ' থেকে ব্যাচেলর অব কমার্স পাশ করেন। বিনীত ছিলেন রামচন্দ্র নায়ারের ভাতিজা, যিনি অভিনেত্রী পদ্মিনীর স্বামী ছিলেন। পদ্মিনী এবং রাগিনী বিনীতের বাবামাকে নৃত্য প্রশিক্ষণ বিদ্যালয়ে পাঠানোর জন্য বলেছিলেন। বিনীত চলচ্চিত্র অভিনেত্রী শোভনার মামাত ভাই হন, কৃষ্ণও তার মামাত ভাই, এছাড়াও বিনীত অরুণ কুমার, অভিনেত্রী সুকুমারী এবং অম্বিকা সুকুমারণের আত্মীয় হন। মাত্র ৬ বছর বয়সে বিনীত ভরতনাট্যম নৃত্য শেখা শুরু করেছিলেন, বিদ্যালয়ে পড়া অবস্থায় তিনি কেরল রাজ্য তরুণ উৎসবে প্রথম পুরস্কার পেয়েছিলেন তিনি; এছাড়াও ১৯৮৬ সালে তিনি 'কলাপ্রতিভা' পুরস্কার প্রাপ্ত হন। Former Students. St Joseph's Higher Secondary School, Thalassery A Complete Online Malayalam Cinema News Portal ওয়েব্যাক মেশিনে আর্কাইভকৃত ১৭ জানুয়ারি ২০১৬ তারিখে. Cinidiary. Retrieved on 21 October 2015. "ലാലേട്ടന് എന്റെ ഗുരുവാണ് -വിനീത്"। mangalam.com। সংগ্রহের তারিখ ৬ নভেম্বর ২০১৫।  Rediff On The Net, Movies: Winning, vulnerable Vineeth. Rediff.com (16 October 1997). Retrieved on 26 February 2012. Top 100 Handsome Indian Men – Vineeth. Webindia123.com. Retrieved on 26 February 2012. উইকিমিডিয়া কমন্সে বিনীত (অভিনেতা) সংক্রান্ত মিডিয়া রয়েছে। ইন্টারনেট মুভি ডেটাবেজে বিনীত (ইংরেজি)
মোঁপালিয়ে এরো স্পোর্ট ক্লাব

মোঁপালিয়ে এরো স্পোর্ট ক্লাব (ফরাসি উচ্চারণ: ​[mɔ̃pəlje eʁo spɔʁ klœb]; সাধারণত মোঁপালিয়ে এইচএসসি অথবা শুধুমাত্র মোঁপালিয়ে নামে পরিচিত) হচ্ছে অকসিতানির মোঁপালিয়ে ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯১৯ সালে স্তাদ ওলাঁপিক মোঁপালিয়েরাঁ (এসওএম) নামে প্রতিষ্ঠিত হয়েছে। মোঁপালিয়ে এইচএসসি তাদের সকল হোম ম্যাচ মোঁপালিয়ের স্তাদ দে লা মসোঁয় খেলে থাকে; যার ধারণক্ষমতা হচ্ছে ৩২,৯০০। বর্তমানে এই ক্লাবের ম্যানেজারের দায়িত্ব পালন করছেন মিচেল ডার জাকেরিয়ান এবং সভাপতির দায়িত্ব পালন করছেন লরঁ নিকোলাঁ। ব্রাজিলীয় রক্ষণভাগের খেলোয়াড় ভিতোরিনো হিলতন এই ক্লাবের অধিনায়কের দায়িত্ব পালন করছেন। ১৯৮৯ সাল পর্যন্ত বিভিন্ন নামে খেলার পরে, এই ক্লাবটির তাদের নামটি বর্তমান রূপে পরিবর্তন করে। ফরাসি ফুটবলের প্রথম লীগ স্তরের অন্যতম প্রতিষ্ঠাতা সদস্য হচ্ছে মোঁপালিয়ে। মার্সেই, রেনে এবং নিসের পাশাপাশি মোঁপালিয়ে ১৯৩২–৩৩ মৌসুমে (উদ্বোধনী মৌসুমে) খেলা ক্লাবগুলোর মধ্যে অন্যতম এবং এখনও প্রথম স্তরের খেলছে। এই ক্লাবটি ২০১১–১২ মৌসুমে প্রথমবারের মতো লীগ ১-এর শিরোপা জয়লাভ করেছিল। এপর্যন্ত মোঁপালিয়ে ৩টি লীগ ২, ২টি কুপ দে ফ্রান্স এবং ১টি কুপ দে লা লীগ শিরোপা জয়লাভ করেছে। লীগ ১ চ্যাম্পিয়ন (১): ২০১১–১২ লীগ ২ চ্যাম্পিয়ন (৩): ১৯৪৫–৪৬, ১৯৬০–৬১, ১৯৮৬–৮৭ কুপ দে ফ্রান্স চ্যাম্পিয়ন (২): ১৯২৮—২৯, ১৯৮৯–৯০ রানার-আপ (২): ১৯৩০—৩১, ১৯৯৩–৯৪ কুপ দে লা লীগ চ্যাম্পিয়ন (১): ১৯৯২ রানার-আপ (২): ১৯৯৪, ২০১০–১১ দিভিওজিওঁ দ'অনার (লংগদক-রুসিওঁ) চ্যাম্পিয়ন (২): ১৯৮১, ১৯৯২ উয়েফা ইন্টারটোটো কাপ চ্যাম্পিয়ন (১): ১৯৯৯ দিভিওজিওঁ দ'অনার (দক্ষিণ পূর্ব) চ্যাম্পিয়ন (৩): ১৯২৮, ১৯৩২, ১৯৭৬ কুপ গাম্বারদেলা চ্যাম্পিয়ন (৩): ১৯৯৬, ২০০৯, ২০১৭ রানার-আপ (৩): ১৯৮৪, ১৯৮৫, ১৯৯৭ এই ক্লাবের সংরক্ষিত দল দুটি ডিএইচ শিরোপা জয়লাভ করেছে। দাপ্তরিক ওয়েবসাইট (ফরাসি)
ফাতিহ মসজিদ, দুররেস

ফাতিহ মসজিদ (আলবেনীয়: Xhamia e Fatihut}} বা জামিয়া ই ফাতিহুত) হচ্ছে আলবেনিয়ার একটি ঐতিহাসিক মসজিদ। এটি দুররেসের ছোট মসজিদ নামেও পরিচিত। উসমানী শাসনামলে ১৫০২ সালে এই মসজিদটি নির্মিত হয়। উসমানীয় তুর্কি সুলতান মেহমেদ ফাতিহ-এর নামানুসারে এই মসজিদের নামকরণ করা হয়। আলবেনীয় স্বৈরশাসক এনভার হোক্সার অধীনে তৎকালীন কমিউনিস্ট সরকার মসজিদটি বন্ধ করে দেয়। একই সাথে তারা মসজিদের মিনারটিও ভেঙ্গে দেয়। কমিউনিস্ট সরকার ১৯৭৩ সালে একে আলবেনিয়ার একটি সাংস্কৃতিক স্মৃতিস্তম্ভ ঘোষণা করে। কমিউনিস্ট স্বৈরশাসনের অবসান ঘটার পর এর মিনারটি সাদামাটা ভাবে পুনর্নির্মাণ করে মসজিদটি পুনরায় চালু করা হয়। "Religious buildings with the "Culture Monument" status"। Republic of Albania National Committee for Cult। জুলাই ৬, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ২৮, ২০১০।  উইকিমিডিয়া কমন্সে ফাতিহ মসজিদ, দুররেস সংক্রান্ত মিডিয়া রয়েছে।
রেসিং ক্লাব স্ত্রাসবুর আলজাস

রেসিং ক্লাব স্ত্রাসবুর আলজাস (আলসাতীয়: Füeßbàllmànnschàft Vu Stroßburri সাধারণত রেসিং ক্লাব দ স্ত্রাসবুর আলজাস, আরএস স্ত্রাসবুর, রেসিং স্ত্রাসবুর, আরসিএসএ অথবা শুধুমাত্র স্ত্রাসবুর নামে পরিচিত) হচ্ছে স্ত্রাসবুর ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০৬ সালে প্রতিষ্ঠিত হয়েছে। স্ত্রাসবুর আলজাস তাদের সকল হোম ম্যাচ স্ত্রাসবুরের স্তাদ দে লা মেনোয় খেলে থাকে; যার ধারণক্ষমতা হচ্ছে ২৬,২৮০। বর্তমানে এই ক্লাবের ম্যানেজারের দায়িত্ব পালন করছেন থিয়েরি লরে এবং সভাপতির দায়িত্ব পালন করছেন মার্ক কেলার। সার্বীয় রক্ষণভাগের খেলোয়াড় স্তেফান মিত্রোভিচ এই ক্লাবের অধিনায়কের দায়িত্ব পালন করছেন। এই ক্লাবটি এপর্যন্ত ১টি লীগ ১, ৩টি লীগ ২, ১টি শম্পিওনাত ন্যাশনাল এবং ১টি শম্পিওনাত ন্যাশনাল ২ শিরোপা জয়লাভ করেছে। লীগ ১ চ্যাম্পিয়ন: ১৯৭৮–৭৯ লীগ ২ চ্যাম্পিয়ন: ১৯৭৬–৭৭, ১৯৮৭–৮৮, ২০১৬–১৭ শম্পিওনাত ন্যাশনাল চ্যাম্পিয়ন: ২০১৫–১৬ শম্পিওনাত ন্যাশনাল ২ চ্যাম্পিয়ন: ২০১২–১৩ আলজাস চ্যাম্পিয়নস চ্যাম্পিয়ন: ১৯২৩, ১৯২৪, ১৯২৬ দরদয়নে চ্যাম্পিয়নস চ্যাম্পিয়ন: ১৯৪০ কুপ দে ফ্রান্স চ্যাম্পিয়ন: ১৯৫০–৫১, ১৯৬৫–৬৬, ২০০০–০১ কুপ দে লা লীগ চ্যাম্পিয়ন: ১৯৬৩–৬৪, ১৯৯৬–৯৭, ২০০৪–০৫, ২০১৮–১৯ উয়েফা ইন্টারটোটো কাপ চ্যাম্পিয়ন: ১৯৯৫ "Laurey futur entraîneur"। www.rcstrasbourgalsace.fr (ফরাসি ভাষায়)। সংগ্রহের তারিখ ১৭ মার্চ ২০১৭।  পিয়ের পেরনি, Racing 100 ans, ২০০৬, পৃষ্ঠা: ৩৫০ রোনালদ ইরলে, Il était une fois le Racing, Toute l'histoire du club omnisport Strasbourgeois, ১৯৯১, পৃষ্ঠা: ১৭৬ উইকিমিডিয়া কমন্সে রেসিং ক্লাব স্ত্রাসবুর আলজাস সংক্রান্ত মিডিয়া রয়েছে। দাপ্তরিক ওয়েবসাইট (ফরাসি) ফরাসি লীগে ক্লাব প্রোফাইল স্বাধীন ওয়েবসাইট ওয়েব্যাক মেশিনে আর্কাইভকৃত ৭ জুলাই ২০১৭ তারিখে (জার্মান) রেসিং ক্লাব স্ত্রাসবুর ফুটবল (ফরাসি) আরসি স্ত্রাসবুর আর্কাইভ
হুগলি মাদ্রাসা

হুগলি মোহসিনীয় মাদ্রাসা সংক্ষেপে হুগলি মাদ্রাসা পশ্চিমবঙ্গের একটি অন্যতম প্রাচীনতম শিক্ষাপ্রতিষ্ঠান। এটি প্রতিষ্ঠা করেন বাংলার প্রখ্যাত সমাজসেবক হাজী মুহাম্মদ মহসিন। হাজী মুহাম্মদ মহসিন বাংলার একজন স্বনামধন্য সমাজসেবক, ১৮০৬ সালে একটি ওয়াকফ (দাতব্য এনডাওমেন্ট) প্রতিষ্ঠা করার মাধ্যমে মুসলিম সম্প্রদায়ের জন্য তার সব সম্পত্তি দান করেন। তার মৃত্যুর পাঁচ বছর পর, চুঁচুড়া শহরে গঙ্গার তীরে স্থাপিত হয় মাদ্রাসা-ই-মাহসানিয়া। পরে এই মাদ্রাসা হুগলি মাদ্রাসা নামে পরিচিত হয়। ১৮৩৬ সালে 'মহসিন এনডাওমেন্ট ফান্ডের' দ্বারা হুগলি মহসিন কলেজ প্রতিষ্ঠিত হয় এবং হুগলি মাদ্রাসা কলেজ কর্তৃক পরিচালিত হত। ১৯১৫ সালে মাদ্রাসার সিলেবাসটি ব্রিটিশ সরকার কর্তৃক সংশোধিত হয় এবং আধুনিক শিক্ষা চালু হয়। ১৯৪০ সাল থেকে হুগলি মাদ্রাসা একটি ইন্টারমিডিয়েট কলেজ হিসাবেও কাজ করছে। স্বাধীনতার পরে এবং ১৯৬২ সাল পর্যন্ত পশ্চিমবঙ্গ রাজ্য মাদ্রাসা বোর্ডের অফিস এই মাদ্রাসা প্রাঙ্গণে ছিল। বর্তমানে এটি সম্পূর্ণরূপে সরকারি মাদ্রাসা এবং পশ্চিমবঙ্গ শিক্ষা বিভাগের স্কুল শিক্ষা বিভাগ দ্বারা পরিচালিত। হুগলি মাদ্রাসা এর প্রাক্তন ছাত্র হলেন স্যার সৈয়দ আমির আলী, মাওলানা আবু বকর সিদ্দিক, তাজউদ্দিন আহমদ এবং শাহ আজিজুর রহমান, শামসুল ওলামা গোলাম সালমানী (হুগলি মাদ্রাসার সাবেক হেড মৌলভী), বিজ্ঞানী আতাউর রহমান, বাংলা আক্ষরিক মনিরুজ্জামান ইসলামাবাদী অন্যতম। TwoCircles.net। "Two-hundred-year-old Hooghly Madrasa facing closure – TwoCircles.net" (ইংরেজি ভাষায়)। সংগ্রহের তারিখ ২০২০-০৫-০৪।
বেজতিল মসজিদ

বেজতিল ইভেল মসজিদ (আলবেনীয়: Xhamia e Bejtyl Evel; এছাড়াও বেজতুল ইভিল মসজিদ নামে পরিচিত) হচ্ছে আলবেনিয়ার তিরানায় অবস্থিত আহমদীয়া মসজিদ। বেজতিল ইভেল মসজিদ (আরও সাধারণভাবে বায়তুল আউয়াল মসজিদ নামে পরিচিত) দেশের অন্যতম বৃহত্তম মসজিদ। ১৯৯৫ সালে মির্জা তাহির আহমদ এটি উদ্বোধন করেছিলেন। এই মসজিদটি আলবানিয়ায় প্রথম মসজিদ হিসেবে নির্মাণ করা হয়েছে। এটি রাজধানী দারুল ফালাহ নামে একটি গেস্ট হাউস দ্বারাও গঠিত। এই মসজিদে প্রায় ২,৫০০ লোক একসাথে নামাজ আদায় করতে পারে। এর ২টি সাদা মিনার রয়েছে। আহমদিয়া মুসলিম সম্প্রদায়টি ১৯৩৪ সাল থেকে প্রতিষ্ঠিত হয়েছিল। আহমদিয়া মসজিদটি মসজিদটি নির্মাণের জন্য প্রাথমিকভাবে আহমদিয়া সম্প্রদায়ের অনুদান হিসেবে অর্থায়ন করা হয়েছিল। আলবেনিয়ায় ইসলাম "Home"। Xhemati Musliman Ahmedia (আলবেনীয় ভাষায়)। সংগ্রহের তারিখ ২০১৭-০৫-১৯।  "Baitul Awal - Tirana Albania"। ahmadiyyamosque.blogspot.bg। সংগ্রহের তারিখ ২০১৭-০৫-১৯।  "IslamAhmadiyya - Ahmadiyya Muslim Community - Al Islam Online - Official Website"। www.alislam.org। সংগ্রহের তারিখ ২০১৭-০৫-১৯।
ঘড়ি মসজিদ

ঘড়ি মসজিদ ( আলবেনীয়: Xhamia me Sahat; এছাড়াও আব্দুররহমান পাশা মসজিদ বা শুধুমাত্র পেকিন মসজিদ নামে পরিচিত) হচ্ছে আলবেনিয়ার একটি সাংস্কৃতিক স্মৃতিস্তম্ভ, যা পেকিনে অবস্থিত। ১৬৬৬ সালে, এই মসজিদটি আব্বি পাশা আলবেনীয় নির্মাণ করেছেন এবং এটি আলবেনীয় রাজধানী তিরানার এটহেম বে মসজিদের সদৃশ। এই মসজিদটি পুরাতন শহর কেন্দ্রীয় স্কোয়ারে অবস্থিত দুরিস এবং ইলবাসানের মূল রুটে অবস্থিত। আগুনে ধ্বংস হয়ে যাওয়ার পর, ১৮৩০-এর দশকে আব্বি পাশার বংশধর ক্যাফার সাদেক পাশা পুনরায় এই মসজিদটি নির্মাণ করেছেন। এর মিনার এবং গম্বুজটি ১৯৭০ সালে এনভার হোখার নেতৃত্বে কমিউনিস্ট স্বৈরশাসনের দ্বারা ধ্বংস করা হয়েছিল। ১৯৯২ সালে মসজিদটি পুনর্গঠিত হয়েছিল। আলবেনিয়ায় ইসলাম "Religious buildings with the "Culture Monument" status"। Republic of Albania National Committee for Cult। জুলাই ৬, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ২৮, ২০১০।  Machiel Kiel (১৯৯০)। Ottoman architecture in Albania, 1385-1912। Research Centre for Islamic History, Art and Culture। আইএসবিএন 978-92-9063-330-3।
জর্জ লো‌রে‌ঞ্জো গে‌রে‌রো

জর্জ লো‌রে‌ঞ্জো গে‌রে‌রো (স্পেনীয় উচ্চারণ: [ˈxoɾxe loˈɾenθo ɣeˈreɾo]; জন্ম: ৪ মে, ১৯৮৭) ছি‌লেন একজন গ্রান্ড প্রিক্স মোটরসাই‌কেল রেসার। ২০১৯ স‌া‌লের ন‌ভেম্বর মাসের ১৪ তা‌রি‌খে অবসর গ্রহণ ক‌রেন। তি‌নি ২০০৬ এবং ২০০৭ সা‌লের ওয়ার্ল্ড চ‌্যা‌ম্পিয়নশীপ এবং ২০১০, ২০১২ এবং ২০১৫ সা‌লের মো‌টো‌জি‌পি ওয়ার্ল্ড চ‌্যা‌ম্পিয়নশীপ বিজয়ী। তি‌নি ২০০৮‌ থে‌কে ২০১৬ সাল পর্যন্ত ইয়ামাহা, ২০১৭ এবং ২০১৮ সা‌লে ডু‌সে‌টি এবং ২০১৯ সা‌লে ‌রেপ‌সোল হোন্ডা ফ‌্যাক্টরি দ‌লের হ‌য়ে আ‌রোহন ক‌রে‌ছেন। ২০১৯ সা‌লে এক‌টি তি‌নি মারাত্মকভা‌বে আহত হন এবং ২০১৯ মৌসূম শে‌ষে অর্থাৎ, রেপ‌সোল হ‌েন্ডোর সা‌থে তার মূল চু‌ক্তি সং‌ক্ষিপ্ত ক‌রে চু‌ক্তির মাত্র এক বছর পর অবসর গ্রহণ কর‌বেন ব‌লে ঘোষণ‌া দেন। ২০১২ সা‌লে তি‌নি প্রথম স্পেনীয় আরোহী হি‌সে‌বে একা‌ধিক প্রিমিয়ার ক্লাস টাই‌টেল অর্জন ক‌রেন এবং তি‌নি সর্বকালীন বিজয়ী‌দের তা‌লিকায় ষষ্ঠ স্থান লাভ ক‌রেন।